Dít is die reaksie uit die Crusader-kamp nadat Swys de Bruin, die Leeus se afrigter, vroeër die week aangevoer het die span van Christchurch “kom met baie weg” in die skrums.
“Ek het dit al voorheen gehoor en dit is gewoonlik wanneer Joe Moody se naam ter sprake kom. Dit is omdat hy die beste ter wêreld is. Al wat ek weet, is dat wanneer Joe op sy beste is, daar nie baie vaskopstutte is wat hom kan onderkry nie.
Ryan het die fokus na die besoekers se skrum verskuif deur daarop te wys dat Moody se direkte teenstander, Dreyer, die vaskopstut is wat tot dusver die meeste strafskoppe in die reeks afgestaan het.
“Ons het ’n plan en weet wat ons wil doen. Die plan is om ’n goeie regterskouer te kry en in die eerste kanaal te speel. Kry die bal dan by die agterspelers. Dit is wat ons nog die hele jaar doen.”
Die Crusaders se pak, met ander ervare All Blacks soos die kaptein, Sam Whitelock, Kieran Read en Owen Franks in sy geledere, het die grondslag vir die span gelê om tot ’n 13de eindstryd deur te dring.
Ryan sê hulle het die afgelope week baie tyd daaraan bestee om ’n teenvoeter in dié afdeling te kry.
Dié briekdans-breier, wat ook ’n groot voorliefde vir branderplankry het, word in Nieu-Seelandse rugbykringe as ’n toekomstige All Black-afrigter beskou. Daar word selfs voorspel dat hy ná volgende jaar se Wêreldbeker-toernooi die leisels by Steve Hansen kan oorneem.
“Daar sal aan die einde van die seisoen ’n hersiening wees en ons sal om die tafel gaan sit en oor die pad vorentoe praat. Hopelik sal hulle (die Crusaders se rugbybase) my nog lank hier wil hou,” het Robertson aan The New Zealand Herald gesê. – Reuters